

**ANEXA Nr.2**

**LA P.H. al Comunei Agris Nr. 4039/20.12.2023**

**Cap.I .REGULAMENT DE ACORDARE DE**

**Facilităţi fiscale**

**1. Facilităţi pentru persoane fizice**

**Art. 1.) Scutiri si facilităţi fiscale acordate în baza Codului Fiscal în cazul persoanelor fizice**

**a)Persoanele cu handicap grav sau accentuat** si **persoanele încadrate în gradul I de invaliditate respectiv a reprezentanţilor legali pe perioada în care au în îngrijire, supraveghere şi întreţinere persoane cu handicap grav sau accentuat şi persoane încadrate în gradul I de invaliditate;**

beneficiază, de scutire de la plata următoarelor categorii de impozite si taxe locale:

-impozitul pe clădiri

-impozitul pe teren

-mijloacele de transport aflate în proprietatea sau coproprietatea persoanelor cu handicap grav sau accentuat şi a persoanelor încadrate în gradul I de invaliditate, respectiv a reprezentanţilor legali, pe perioada în care au în îngrijire, supraveghere şi întreţinere persoane cu handicap grav sau accentuat şi persoane încadrate în gradul I de invaliditate, pentru un singur mijloc de transport, la alegerea contribuabilului;

-taxa pentru eliberarea certificatelor, avizelor şi autorizaţiilor.

**b)Persoanele cu handicap locomotor** beneficiază de scutire de la plata impozitului aferent autoturismelor, motocicletelor cu atas si mototriciclurilor adaptate handicapului acestora.

**c)Veteranii de război, a văduvelor de război şi a văduvelor nerecăsătorite ale veteranilor de război;**

beneficiază, de scutire de la plata următoarelor categorii de impozite si taxe locale:

-impozitul pe clădiri

-impozitul pe teren

-impozitul pe mijloacele de transport,

-taxa pentru eliberarea certificatelor, avizelor si autorizaţiilor

-taxa specială pentru situaţii de urgenţă.

**d)** **Persoanele persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri** **prevăzute la art. 1 din** [**Decretul-lege nr. 118/1990,**](https://www.legalis.ro/legalis/document-view.seam?documentId=mrwf6mjrhbptcojzga) **republicat, cu modificările şi completările ulterioare, scutirea rămâne valabilă şi în cazul transferului proprietăţii prin moştenire către copiii acestora, indiferent unde aceştia domiciliază;**şi a persoanelor fizice prevăzute la art. 1 din Ordonanţa Guvernului nr. 105/1999, aprobată cu modificări şi completări prin Legea nr. 189/2000, cu modificările şi completările ulterioare;

de scutire de la plata următoarelor categorii de impozite si taxe locale:

-impozitul pe clădiri

-impozitul pe teren

-impozitul pe mijloacele de transport

-taxa pentru eliberarea certificatelor, avizelor si autorizaţiilor

- taxa specială pentru situaţii de urgenţă.

-taxă special de salubrizare.

**e)Revoluţionarii si urmasii eroilor martiri ai Revoluţiei din Decembrie 1989** beneficiază, de scutire de la plata următoarelor categorii de impozite si taxe locale:

-impozitul pe clădiri

-impozitul pe teren

-impozitul pe mijloacele de transport aferent unui singur autoturism tip hycomat sau a unui mototriciclu.

Scutirea se acordă integral pentru terenurile aflate în proprietatea persoanelor prevăzute la alin. (1) lit. r), deţinute în comun cu soţul sau soţia. În situaţia în care o cotă-parte din teren aparţine unor terţi, scutirea nu se acordă pentru cota-parte deţinută de aceşti terţi;

Scutirea se acordă pentru terenul aferent clădirii de domiciliu aflate în proprietatea persoanelor prevăzute la alin. (1) lit. s), deţinute în comun cu soţul sau soţia. În situaţia în care o cotă-parte din terenul respectiv aparţine unor terţi, scutirea nu se acordă pentru cota-parte deţinută de aceşti terţi.

**Aceste scutiri se acordă începând cu data de 1 a lunii următoare celei în care persoanele prevăzute mai sus depun cererea însoţită de documentele justificative pentru situaţia în care se încadrează si numai pentru clădirile si terenurile de la adresele de domiciliu** aflate în proprietatea sau coproprietatea **acestora .**

**Art. 2.) Scutiri si facilităţi fiscale propuse spre aprobare Consiliului Local**

- HCL nr. 10 /15.04.2009 privind aprobarea Regulamentului de acordare a facilităţilor fiscale la plata impozitelor şi taxelor locale pentru persoane fizice şi juridice

**Art.1 se modifică – cu specificația că Se acordă facilități fiscale de scutire sau reducere la plata impozitului pe clădiri și a impozitului pe teren până la 50%** *persoanelor ale căror venituri lunare sunt mai mici decât salariul minim brut pe ţară ori constau în exclusivitate din indemnizaţie de şomaj sau ajutor social;*

Pentru persoane fizice, se propune scutirea sau reducerea de la plata impozitelor si taxelor locale (pentru locuinţa de domiciliu si a terenului aferent) .

**Art. 3.) SCUTIRI SI FACILITĂłI ÎN CAZUL PERSOANELOR JURIDICE**

**1.Scutiri si facilităţi fiscale acordate în baza Codului Fiscal**

**a)impozitul pe clădirile persoanelor juridice**, sunt scutite pentru:

1. -clădirile instituţiilor publice si clădirile care fac parte din domeniul public si privat al unei unităţii administrativ-teritoriale, cu excepţia incintelor care sunt folosite pentru activităţi economice
2. -clădirile care, potrivit legislaţiei în vigoare, sunt considerate monumente istorice, de arhitectură sau arheologice, muzee sau case memoriale, cu
3. excepţia incintelor care sunt folosite pentru activităţi economice
4. -clădirile care, prin destinaţie, constituie lăcasuri de cult, aparţinând cultelor religioase recunoscute de lege si părţile lor componente locale, cu excepţia incintelor care sunt folosite pentru activităţi economice
5. -clădirile instituţiilor de învăţământ, cu excepţia incintelor care sunt folosite pentru activităţi economice
6. -clădirile unităţilor sanitare de interes naţional care nu au trecut în patrimoniul autorităţilor locale
7. -clădirile aflate în domeniul public al statului si în administrarea Regiei Autonome "Administraţia Patrimoniului Protocolului de Stat", cu excepţia incintelor care sunt folosite pentru activităţi economice
8. -construcţiile si amenajările funerare din cimitire, crematorii
9. -clădirile sau construcţiile din parcurile industriale, stiinţifice si tehnologice, potrivit legii
10. -oricare dintre următoarele construcţii speciale: sonde de ţiţei, gaze, sare; platforme de foraj marin; orice centrală hidroelectrică, centrală termoelectrică, centrală nuclearoelectrică, staţie de transformare si de conexiuni, clădire si construcţie specială anexă a acesteia, post de transformare,
11. reţea aeriană de transport si distribuţie a energiei electrice si stâlpii aferenţi acesteia, cablu subteran de transport, instalaţie electrică de forţă; canalizaţii si reţele de telecomunicaţii subterane si aeriene; căi de rulare, de incintă sau exterioare; galerii subterane, planuri înclinate subterane si rampe de puţ;
12. puţuri de mină; cosuri de fum; turnuri de racier; baraje si construcţii accesorii; diguri, construcţii-anexe si cantoane pentru intervenţii la apărarea împotriva inundaţiilor; construcţii hidrometrice, oceanografice, hidrometeorologice, hidrotehnice, de îmbunătăŃiri funciare, porturi, canale navigabile cu
13. ecluzele si staţiile de pompare aferente canalelor; poduri, viaducte, apeducte si tuneluri; reţele si conducte pentru transportul sau distribuţia apei, produselor petroliere, gazelor si lichidelor industriale, reţele si conducte de termoficare si reţele de canalizare; terasament; cheiuri; platforme betonate;
14. împrejmuiri; instalaţii tehnologice, rezervoare si bazine pentru depozitare; construcţii de natura similară stabilite prin hotărâre a Consiliului Local.

**b)impozitul pe terenurile persoanelor juridice**, sunt scutite , pentru:

1. -orice teren al unui cult religios recunoscut de lege si al unei unităţi locale a acestuia, cu personalitate juridică
2. -orice teren al unui cimitir, crematoriu
3. -orice teren al unei instituţii de învăţământ
4. -orice teren al unei unităţi sanitare de interes naţional care nu a trecut în patrimoniul autorităţilor locale
5. -orice teren deţinut, administrat sau folosit de către o instituţie publică, cu excepţia suprafeţelor folosite pentru activităţi economice
6. -orice teren aferent unei clădiri a unei instituţii publice sau unei clădiri care face parte din domeniul public sau privat al unei unităţi administrative-teritoriale,exceptând suprafeţele acestuia folosite pentru activităţi economice
7. -terenurile ocupate de autostrăzi, drumuri europene, drumuri naţionale, drumuri principale administrate de Compania Naţională de Autostrăzi si Drumuri Naţionale din România- S.A., zonele de siguranţă a acestora, precum si terenurile din jurul pistelor reprezentând zone de siguranţă
8. -terenurile parcurilor industriale, stiinţifice si tehnologice
9. -terenurile aferente clădirilor aflate în domeniul public si privat al statului si în administrarea Regiei Autonome "Administraţia Patrimoniului Protocolului de Stat", cu excepţia celor folosite pentru activităţi economice.
10. mijloacele de transport ale instituţiilor publice;
11. mijloacele de transport ale persoanelor juridice, care sunt utilizate pentru servicii de transport public de pasageri în regim urban sau suburban, inclusiv transportul de pasageri în afara unei localităţi, dacă tariful de transport este stabilit în condiţii de transport public;
12. vehiculele istorice definite conform prevederilor legale în vigoare;
13. mijloacele de transport folosite exclusiv pentru transportul stupilor în pastoral;
14. mijloacele de transport folosite exclusiv pentru intervenţii în situaţii de urgenţă;
15. mijloacele de transport ale instituţiilor sau unităţilor care funcţionează sub coordonarea Ministerului Educaţiei şi Cercetării Ştiinţifice sau a Ministerului Tineretului şi Sportului;
16. mijloacele de transport ale fundaţiilor înfiinţate prin testament constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;
17. mijloacele de transport ale organizaţiilor care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii;
18. autovehiculele acţionate electric;
19. autovehiculele second-hand înregistrate ca stoc de marfă şi care nu sunt utilizate în folosul propriu al operatorului economic, comerciant auto sau societate de leasing;
20. mijloacele de transport deţinute de către organizaţiile cetăţenilor aparţinând minorităţilor naţionale.

***Termenul de depunere a documentelor***

*Scutirile sau reducerile de la plata impozitului/taxei pe clădiri, a impozitului/taxei pe teren, a impozitului pe mijloacele de transport se aplică, începând cu data de 1 ianuarie a anului fiscal, persoanelor care deţin documente justificative emise până la data de 31 decembrie a anului fiscal anterior şi care sunt depuse la compartimentele de specialitate ale autorităţilor publice locale, până la data de 31 martie, inclusiv.*

**Art. 4.) Consiliile locale pot hotărî să acorde scutirea sau reducerea impozitului/taxei pe clădiri datorate pentru următoarele clădiri:**

1. clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, altele decât cele prevăzute la alin. (1) lit. x);
2. clădiri pentru care s-a instituit un regim de protecţie, altele decât monumentele istorice, amplasate în zone de protecţie ale monumentelor istorice şi în zonele construite protejate;
3. clădirile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale;
4. clădirile utilizate de organizaţii nonprofit folosite exclusiv pentru activităţile fără scop lucrativ;
5. clădirile restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public;
6. clădirile retrocedate potrivit art. 1 alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, pentru perioada pentru care proprietarul menţine afectaţiunea de interes public;
7. clădirile restituite potrivit art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, pentru perioada pentru care proprietarul menţine afectaţiunea de interes public;
8. clădirea nouă cu destinaţie de locuinţă, realizată în condiţiile Legii locuinţei nr. 114/1996, republicată, cu modificările şi completările ulterioare, precum şi clădirea cu destinaţie de locuinţă, realizată pe bază de credite, în conformitate cu Ordonanţa Guvernului nr. 19/1994 privind stimularea investiţiilor pentru realizarea unor lucrări publice şi construcţii de locuinţe, aprobată cu modificări şi completări prin Legea nr. 82/1995, cu modificările şi completările ulterioare. În cazul înstrăinării clădirii, scutirea de impozit nu se aplică noului proprietar al acesteia;
9. clădirile afectate de calamităţi naturale, pentru o perioadă de până la 5 ani, începând cu 1 ianuarie a anului în care s-a produs evenimentul;
10. clădirea folosită ca domiciliu şi/sau alte clădiri aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare;
11. clădirea folosită ca domiciliu, aflată în proprietatea sau coproprietatea persoanelor ale căror venituri lunare sunt mai mici decât salariul minim brut pe ţară ori constau în exclusivitate din indemnizaţie de şomaj sau ajutor social;
12. clădirile aflate în proprietatea operatorilor economici, în condiţiile elaborării unor scheme de ajutor de stat/de minimis având un obiectiv prevăzut de legislaţia în domeniul ajutorului de stat;
13. clădirile la care proprietarii au executat pe cheltuială proprie lucrări de intervenţie pentru creşterea performanţei energetice, pe baza procesului-verbal de recepţie la terminarea lucrărilor, întocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic, astfel cum este prevăzut în Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr. 158/2011, cu modificările şi completările ulterioare;
14. clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare;
15. clădirile persoanelor care domiciliază şi locuiesc efectiv în unele localităţi din Munţii Apuseni şi în Rezervaţia Biosferei „Delta Dunării“, în conformitate cu Ordonanţa Guvernului nr. 27/1996 privind acordarea unor facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei „Delta Dunării“, republicată, cu modificările ulterioare;
16. clădirile deţinute de cooperaţiile de consum sau meşteşugăreşti şi de societăţile cooperative agricole, în condiţiile elaborării unor scheme de ajutor de stat/de minimis având un obiectiv prevăzut de legislaţia în domeniul ajutorului de stat;

q) clădirile deţinute de asociaţiile de dezvoltare intercomunitară.

Scutirea sau reducerea de la plata impozitului/taxei, stabilită conform alin. (2), se aplică începând cu data de 1 ianuarie a anului următor celui în care persoana depune documentele justificative.

Impozitul pe clădirile aflate în proprietatea persoanelor fizice şi juridice care sunt utilizate pentru prestarea de servicii turistice cu caracter sezonier, pe o durată de cel mult 6 luni în cursul unui an calendaristic, se reduce cu 50%. Reducerea se aplică în anul fiscal

următor celui în care este îndeplinită această condiţie.

**Art. 5.) Consiliile locale pot acorda scutirea sau reducerea impozitului/taxei pe teren datorate pentru:**

1. terenul aferent clădirilor restituite potrivit art. 16 din [Legea nr. 10/2001,](https://www.legalis.ro/legalis/document-view.seam?documentId=nr4f6mjql4zdambr) republicată, cu modificările şi completările ulterioare, pe durata pentru care proprietarul menţine afectaţiunea de interes public;
2. terenul aferent clădirilor retrocedate potrivit art. 1 alin. (10) din Ordonanţa de urgenţă a Guvernului nr. 94/2000, republicată, cu modificările şi completările ulterioare, pe durata pentru care proprietarul menţine afectaţiunea de interes public;
3. terenul aferent clădirilor restituite potrivit art. 1 alin. (5) din Ordonanţa de urgenţă a Guvernului nr. 83/1999, republicată, pe durata pentru care proprietarul menţine afectaţiunea de interes public;
4. terenurile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale;
5. terenurile utilizate de organizaţii nonprofit folosite exclusiv pentru activităţile fără scop lucrativ;
6. terenurile aparţinând asociaţiilor şi fundaţiilor folosite exclusiv pentru activităţile fără scop lucrativ;
7. terenurile afectate de calamităţi naturale, pentru o perioadă de până la 5 ani;
8. terenurile aferente clădirii de domiciliu şi/sau alte terenuri aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din [Legea nr. 341/2004,](https://www.legalis.ro/legalis/document-view.seam?documentId=nr4f6mzugfptembqgq) cu modificările şi completările ulterioare;
9. suprafeţele neconstruite ale terenurilor cu regim de monument istoric;
10. terenurile aflate în proprietatea persoanelor ale căror venituri lunare sunt mai mici decât salariul minim brut pe ţară ori constau în exclusivitate din indemnizaţie de şomaj sau ajutor social;
11. terenurile aflate în proprietatea operatorilor economici, în condiţiile elaborării unor scheme de ajutor de stat/de minimis având un obiectiv prevăzut de legislaţia în domeniul ajutorului de stat;
12. terenurile din extravilan situate în situri arheologice înscrise în Repertoriul Arheologic Naţional folosite pentru păşunat;
13. terenurile persoanelor care domiciliază şi locuiesc efectiv în unele localităţi din Munţii Apuseni şi în Rezervaţia Biosferei „Delta Dunării“, în conformitate cu [Ordonanţa Guvernului nr. 27/1996,](https://www.legalis.ro/legalis/document-view.seam?documentId=n5tv6mrxl4ytsojw) republicată, cu modificările ulterioare;
14. terenurile extravilane situate în arii naturale protejate supuse unor restricţii de utilizare;
15. terenul situat în extravilanul localităţilor, pe o perioadă de 5 ani ulteriori celui în care proprietarul efectuează intabularea în cartea funciară pe cheltuială proprie;
16. suprafeţele neconstruite ale terenurilor cu regim de monument istoric şi protejate;
17. terenurile, situate în zonele de protecţie ale monumentelor istorice şi în zonele protejate;
18. suprafeţele terenurilor afectate de cercetările arheologice, pe întreaga durată a efectuării cercetărilor.
19. potrivit legii, consiliile locale pot reduce impozitul pe suprafeţele neconstruite ale terenurilor cu regim de monument istoric, în funcţie de suprafaţa afectată şi de perioada punerii monumentelor istorice la dispoziţia publicului pentru vizitare, precum şi instituţiilor specializate pentru cercetare.

Impozitul pe terenurile aflate în proprietatea persoanelor fizice şi juridice care sunt utilizate pentru prestarea de servicii turistice cu caracter sezonier, pe o durată de cel mult 6 luni în cursul unui an calendaristic, se reduce cu 50%. Reducerea se aplică în anul fiscal următor celui în care este îndeplinită această condiţie.

**Aceste scutiri se acordă începând cu data de 1 a lunii următoare celei în care persoanele prevăzute mai sus depun cererea însoţită de documentele justificative pentru situaţia în care se încadrează si numai pentru clădirile si terenurile de la adresele de domiciliu** aflate în proprietatea sau coproprietatea **acestora .**

Agriș la 20.12.2023

**INIȚIATOR, Avizează,**

**PRIMAR Secretar general temporar**

**Szabo Elek Csorba Levente**